**Samsung Galaxy S7,** **Samsung Galaxy S7 Edge** ja **Samsung Galaxy S7 Active** on operatsioonisüsteemiga Android töötavad nutitelefonid, mis on toodetud ja turustatud Samsung Electronicsi poolt. Samsungi seitsmes generatsioon on 2015. aastal välja kuulutatud kuuenda generatsiooni järeltulija. S7 ja S7 Edge avaldati ametlikult 21. veebruaril aastal 2016 Samsungi pressikonverentsil. S7 Active kuulutati välja 4. juunil 2016 ja avaldati 10. juunil 2016 Ameerika Ühendriikides AT&T-s.

Telefoni suuremateks muutusteks eelkäijate ees on uus tarkvara, disaini täiustamine, mälumahu suurendamise võimaluse tagasi toomine ja IP sertifikaadi lisamine. S7 on toodetud standardmudelil, mille kuvamõõt on 5,1 tolli (130 mm). Edge'i variant ekraanil on laiemad kõverad küljed ning ka suurem 5,5-tolline (140 mm) ekraan. S7 Active mudelil on paksem, palju tugevam raam ning ka suurendatud aku. Galaxy S7 ja S7 Edge on Samsungi Galaxy S-seeria viimased kaks telefoni, mille nupul on sisseehitatud sõrmejäljelugeriga füüsiline nupp. Ühtlasi on need viimased Samsungi Galaxy S-seeria telefonid, mida laetakse MicroUSB-otsikuga laadijaga.

Seadmest
--------

### Riistvara

 Kullatooni Galaxy S7, millel on kõrvaklapiliides, micro USB 2.0 pesa, mikrofoni ja kõlarite võre
Galaxy S7 tehnilised komponendid on suures osas eelmise mudeliga identsed kui välja arvata eemaldatud infrapuna liides, madala nõudluse tõttu. Seade säilitab oma metallist ja klaasist ehituse, täiustustega, nagu ruudukujuline kodunupp ja kaamera õhem väljaulatuv osa. Mõlemad mudelid on saadaval mustana ja kuldsena; Valge, roosa, sinine ja hõbedane versioon on saadaval sõltuvalt asukohast. Olümpiapartnerina andis Samsung 2016. aasta suveolümpiamängudel välja Samsung Galaxy S7 Edge eriväljaande, millel oli tumesinine keha ning riist- ja tarkvara maskid, mis olid inspireeritud olümpiarõngaste värvidest. Seadmeid müüdi piiratud kogustes valitud turgudel ja anti peaaegu kõigile 2016. aasta suveolümpiamängudel osalevatele sportlastele (Põhja-Korea meeskonnale mõeldud 31 telefoni konfiskeeriti riigi valitsuse korraldusega). 2016. aasta oktoobris kuulutas Samsung välja uue helesinise (Blue Coral) värvivaliku, mis oli viimati saadaval tagasikutsutud Galaxy Note 7 värvivalikus.

S7, S7 Edge & S7 Active on IP68- sertifikaadiga tolmu ja vee suhtes; erinevalt Galaxy S5-st on pesad suletud ja ei vaja seega kaitseklappe. S7, S7 Edge & S7 Active mudelitel on 1440p Quad HD Super AMOLED ekraan. Nagu eelmisel mudelil on ka S7 Edge ekraan kumerdatud seadme külgedel. Võrreldes S6-ga on kõigil kolmel mudelil (S7, S7 Edge & S7 Active) suuremad akud, 3000 mAh, 3600 mAh ja 4000 mAh võimsusega. Samuti olemas juhtmeta laadimise võimalus. Neil on olemas 12-megapiksline tagakaamera, millel on Dual Pixel pildisensor.

Hiina turul on Galaxy S7 seadmed varustatud kaheksatuumalise Exynos 8890 kiibiga ja 4 GB RAM-iga. Ameerika Ühendriikides kasutab S7 neljatuumalist Qualcomm Snapdragon 820; erinevalt Exynos süsteemist toetab see SoC vanemaid CDMA võrke, mida operaatorid nendel turgudel laialdaselt kasutavad. Protsessori soojus edastatakse 0,4 mm paksuse vee- ja auru- soojustorustiku jahutussüsteemiga. S7 telefoniga tuleb kaasa kas 32, 64 või 128 GB sisemälu (enamikul turgudel on ainult 32 GB mudel saadaval). Mälu saab suurendada kasutades MicroSD kaarti.

S7 seadmetega tulevad kaasa USB OTG adapterid. Seda saab kasutada koos rakendusega "Smart Switch", mis aitab liikuda eelmiselt telefonilt järgmisele

### Tarkvara

 Serva märguande funktsioon.
Galaxy S7 on varustatud operatsioonisüsteemiga Android Marshmallow (6.0) ja Samsungi patenteeritud TouchWiz tarkvarapaketiga. Uus TouchWiz võimaldab kasutajal ka rakenduste sahtli ära kaotada. Kui seade on ooterežiimis kuvatakse uue "Always on" funktsiooniga ekraanil kell, kalender ja teated. Kui seadme lähedusandur tuvastab, et see on suletud keskkonnas, näiteks taskus, lülitub ekraan täielikult välja. Samsung väidab, et see funktsioon tarbib ainult pool protsenti aku mahutavusest tunnis. Uue vidinate paneeli saab kuvada S7 edge servas, "Edge Single" ja laiemates "Edge Single Plus" suurustes.

Vastuvõtt
---------

Galaxy S7 sai üldiselt positiivseid kommentaare kriitikutelt, kes kiitsid mikro-SD-kaardi pesa ja veekindluse tagasitulekut, säilitades Galaxy S6 metallist disaini. Eriti kiideti suurema Galaxy S7 Edge disaini, kuna võrreldes tasase ekraaniga teevad kõverdatud küljed telefoni kitsamaks. See muudab kogu seadme väiksemaks ja kasutamiskõlblikumaks. Tagakaamera kvaliteeti on veelgi parandatud, vaatamata megapikslite vähenemisele 16 MP-lt 12 MP-le.

Parandusmeeskond IFixit andis S7-le paranduskõlblikkuse skoori 3 punkti 10-st, märkides, et telefoni puhul on kasutatud liigset liimi ning klaasist komponente, samuti oli peaaegu võimatu hooldada seadme teatud komponente (näiteks laiendplaat ja muud komponendid) ilma ekraani eemaldamata. Samuti väitsid nad, et "klaasi asendamine ilma ekraani hävitamata on ilmselt võimatu".

### Müük

Pärast ametlikku väljakuulutamist Lõuna-Koreas müüdi kahe mudeli peale kokku (S7 ja S7 Edge) umbes 100 000 seadet kahe päeva jooksul. Galaxy S7 tarniti esimesel kuul 7-9 miljonit telefoni. 2016. aastal müüdi kokku 48 miljonit telefoni.

Teadaolevad probleemid
----------------------

Väljakuulutamise ajal jäid pidevalt suure kaadrisagedustega salvestatud videod taasesituse käigus seisma nii Exynose kui ka Snapdragoni mudelitel. Järgmine tarkvaravärskendus väitis, et parandas probleemi.

Mudelid
-------

### Galaxy S7

#### Samsung Exynos 8890 mudelid

* SM-G930F
* SM-G930FD
* SM-G930W8
* SM-G930S
* SM-G930K
* SM-G930L

#### Qualcomm Snapdragon 820 mudelid

* SM-G9300
* SM-G930V
* SM-G930AZ
* SM-G930P
* SM-G930T
* SM-G930R4
* SM-G930R4
* SM-G9308
* SM-G930U
* SM-G930A

### Galaxy S7 Edge

#### Samsung Exynos 8890 mudel

* SM-G935F
* SM-G935FD
* SM-G935W8
* SM-G935S
* SM-G935K
* SM-G935L

#### Qualcomm Snapdragon 820 mudel

* SM-G9350
* SM-G935V
* SM-G935A
* SM-G935P
* SM-G935T
* SM-G935U
* SM-G935R4
* SC-02H
* SCV33
* SM-G935U

### Galaxy S7 active

#### Qualcomm Snapdragon 820 mudel

* SM-891A (USA AT&T)

Vaata ka
--------

* Samsung Galaxy S6
* Samsung Galaxy S8
* Samsung

Viited
------

1. 1 2 3 4 5 6 7  "Samsung Galaxy S7 and S7 Edge: Curvier, faster, micro SD expansion–available March 11". *Ars Technica*. 21. veebruar 2016. Vaadatud 21.02.2016.
2. 1 2 3 4 5 6  "Samsung's Galaxy S7 and S7 Edge bring refinement to a proven design". *The Verge*. 21. veebruar 2016. Vaadatud 21.02.2016.
3. ↑  "Samsung Galaxy S7: 5 Things you may not know about Samsung's new flagship". *Android Beat | Android News, Hacks, Apps, Tips & Reviews Blog*. 22. veebruar 2016. Originaali arhiivikoopia seisuga 1.10.2017. Vaadatud 12.07.2017.
4. ↑  "Samsung Galaxy S7 and Galaxy S7 Edge Review". Vaadatud 28.07.2016.
5. ↑  "Samsung Galaxy S7 goes for gold (with pink)". *CNET*. Vaadatud 28.07.2016.
6. ↑  "North Korea won't let Olympic athletes accept Galaxy S7 phones". *CNET*. Vaadatud 1.09.2016.
7. ↑  "Samsung's special-edition Olympics phone splashes out with color (hands-on)". *CNET*. CBS Interactive. Vaadatud 1.09.2016.
8. ↑  "The Galaxy S7 Edge gets doomed Note 7's Coral Blue outfit". *Engadget*. AOL. Vaadatud 1.11.2016.
9. ↑  Sacco, Al (22.02.2016). "Galaxy S7, GS7 edge support 15w Qi wireless charging, but ..." *CIO*. IDG. Originaali arhiivikoopia seisuga 21.11.2016. Vaadatud 18.11.2016.
10. ↑  "Everything you need to know about wireless charging". *TechHive*. 2. september 2016. Vaadatud 29.03.2017.
11. ↑  Zimmerman, Steven (12.10.2016). "Sony IMX378: Comprehensive Breakdown of the Google Pixel's Sensor and its Features". XDA Developers
12. ↑  "Samsung-powered Galaxy S7 suffers from sluggish GPU". *ZDNet*. Vaadatud 1.09.2016.
13. ↑  "What chip will your Galaxy S7 or S7 Edge have?". *PC World*. 21. veebruar 2016. Vaadatud 21.02.2016.
14. ↑  "MWC 2016: Samsung Galaxy S7 restores expandable storage". *BBC News*. 21. veebruar 2016. Vaadatud 24.02.2016.
15. ↑  "Use Samsung's Smart Switch to quickly set up your Galaxy S7". *CNET*. CBS Interactive. Vaadatud 21.03.2017.
16. ↑  James Rogerson. "Samsung accidentally confirms the Galaxy S7 Edge". *TechRadar*. Vaadatud 16.02.2016.
17. ↑  Beavis, Gareth. "Hands on: Samsung Galaxy S7 review". *techradar*. Vaadatud 2.03.2016.
18. ↑  Martin, Chris. "Samsung Galaxy S7 review: The best phone of 2015 just got even better for 2016 with most of our prayers answered". *PC Advisor*. Vaadatud 2.03.2016.
19. ↑  "Samsung Galaxy S7 review: on the edge of perfection". The Verge. 8. märts 2016. Vaadatud 6.09.2018.
20. ↑  Savov, Vlad (10. aprill 2017). "Samsung's Galaxy S7 Edge is still a great phone, and now great value thanks to the S8". The Verge. Vaadatud 6.09.2018.
21. ↑  P. Chris (24. märts 2016). "Is the camera of the Galaxy S6 better than Galaxy S7?". *Phone Arena*.
22. ↑  Martonik, Andrew (21. veebruar 2016). "Galaxy S7's camera drops to 12MP, picks up 1.4-micron pixels and even faster focusing". *Android Central*.
23. ↑  "Samsung Galaxy S7 teardown: Cracked glass likely and glue galore". Vaadatud 28.07.2016.
24. ↑  "100,000 Samsung Galaxy S7, S7 Edge Units Sold in First 2 Days in South Korea: Report". *NDTV Gadgets360.com*. 14.03.2016. Vaadatud 2.06.2016.
25. ↑  Dilger, Daniel Eran (16.05.2017). "Samsung's 5 million Galaxy S8 sales far below 2014's S4 peak". *AppleInsider*. Vaadatud 1.06.2017.
26. ↑  "Samsung almost doubles first shipments of Galaxy S8: report". Theinvestor.co.kr. 13. veebruar 2017. Vaadatud 6.09.2018.
27. ↑  "Samsung rolls out update for Galaxy S7/S7 edge, very specific bug fixes this time". Vaadatud 28.07.2016.

Välislingid
-----------

* Ametlik veebileht